In en om die huis: Turkse ontbyt
Turkse ontbyt Genoeg vir 2 mense
80 ml (1⁄3 k) olyfolie 2,5 ml (½ t) komynsaad... 2,5 ml (½ t) mosterdsaad 2,5 ml (½ t) gedroogde rissievlokkies 5 ml (1 t) vinkelsaad 5 ml (1 t) paprika 3 cm-stuk vars gemmer, gerasper 2 knoffelhuisies, fyn gekap 1 klein rooi ui, fyn gekap 1 groot rooi soetrissie, in blokkies gesny (wit vliesies en pitjies uitgehaal) 180 ml (¾ k) jogurt 4 eiers’n hand vol oregoblaartjies
Voorverhit die oond tot 180 °C. 1 Verhit die olyfolie in twee pannetjies (of een groot pan) en verdeel die komyn, mosterd, rissievlokkies, vinkelsaad en paprika tussen die pannetjies. Braai die speserye vir 4-5 min. 2 Voeg die gemmer, knoffel, ui en soetrissie by en braai oor lae hitte tot sag (verdeel steeds alles). 3 Skep die jogurt op die speserye en soetrissiemengsel, roer liggies deur, laat warm word. Maak met ’n lepel ’n klein holtetjie en breek 2 eiers in elk van die pannetjies. 4 Bak tot die eier na smaak gaar is – sowat 7-8 min. vir ’n sagte eier en 10 min. vir ’n harder eier. Strooi die orego oor en sit voor met plaasbrood vir die mopslag.